 Go na le mabaka a le mantsi nyana a a dirileng gore re iphi tlhele re le mo re leng ga jaana.  Ikonomi ya rona ga e ise e gole go le kalo mo dingwageng di le lesome tse di fetileng, mme seno se tlhodilwe bogolosegolo ke matsapa a matlole mo lefatsheng a go itemogetsweng ona ka  ngwaga wa 2008 mmogo le kwelotlase ya go rekiwa ga dime nerale tsa rona tse re di rekisang kwa dinageng tsa kwa ntle. Ka ntlha ya mabaka ano, pokeletso ya lekgetho la naga ya rona e nnile e e bokoa mme re ne ra iphitlhela re gapeletsega go adima madi a mangwe gape go tshegetsa tiriso ya madi mo mererong ya tlhabololo, ya mafaratlhatlha a setšhaba le mo go dueleleng megolo. Dithulaganyo tsa go goga puso ka nko mmogo le tsa bonweenwee le tsona di ne tsa ama tsamaiso ya puso ka tsela e e maswe, tsa kgoreletsa tiragatso e e lolameng, mmogo le ya taolo e e lolameng ya matlole mo di theong di le mmalwa tsa puso, go akaretsa le tsa Dikgwebokgolo tsa Puso (di-SOE).